The Ox-Bow Incident
The Ox-Bow Incident ir 1943. gada ASV vesterna filma, kuras režisors ir Viljams Velmans. Filmā galvenās lomas atveido Henrijs Fonda, Dena Endrūss, Harijs Morgans, Harijs Devenports un Entonijs Kvinns. Filma balstīta uz Voltera Van Tilburga Klārka 1940. gada tāda paša nosaukuma romānu. Filma stāsta par diviem kovbojiem, kas ierodas rietumu pilsētā, kad pienāk ziņa, ka vietējais lopkopis ir nogalināts un viņa liellopi ir nozagti. Abi pievienojas citiem pilsētas ļaudīm, lai notvertu vainīgos. Viņi atrod trīs vīriešus, pie kuriem ir liellopi, un ir apņēmības pilni veikt linča tiesu. Filmas The Ox-Bow Incident pirmizrāde notika 1943. gada 8. maijā un to izplatīja 20th Century Fox. Filmu nominēja Amerikas Kinoakadēmijas balvai kategorijā "Labākā filma". Vēl joprojām tā ir pēdējā filma, kas nominēta tikai šajā kategorijā. 1998. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".